2003/533/EY: Komission päätös, tehty 17 päivänä heinäkuuta 2003, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn komission päätöksen 98/371/EY muuttamisesta eräiden Viroon ja Liettuaan liittyvien näkökohtien huomioon ottamiseksi (ETA:n kannalta merkityksellinen teksti) (tiedoksiannettu numerolla K(2003) 2561)



Virallinen lehti nro L 184 , 23/07/2003 s. 0033 - 0034



Komission päätös, tehty 17 päivänä heinäkuuta 2003, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn komission päätöksen 98/371/EY muuttamisesta eräiden Viroon ja Liettuaan liittyvien näkökohtien huomioon ottamiseksi (tiedoksiannettu numerolla K(2003) 2561) (ETA:n kannalta merkityksellinen teksti) (2003/533/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2) ja erityisesti sen 14, 15 ja 16 artiklan, sekä katsoo seuraavaa: (1) Komission päätöksessä 98/371/EY(3), sellaisena kuin se on viimeksi muutettuna päätöksellä 2002/940/EY(4), vahvistetaan eläinten terveyttä ja eläinlääkärintodistuksia koskevat vaatimukset tuoreen lihan tuonnissa tietyistä Euroopan maista. (2) Ihmisravinnoksi tarkoitetun siansukuisten kotieläinten tuoreen lihan tuonti Virosta ja Liettuasta ei ole ollut sallittua eläinten terveyteen liittyvistä syistä, jotka koskivat erityisesti klassisen sikaruton torjuntaa. (3) Viron ja Liettuan toimivaltaiset eläinlääkintäviranomaiset ovat hakeneet lupaa sianlihan viemiseksi yhteisöön ja ovat esittäneet hakemuksensa tueksi tietoja sikojen terveystilanteesta ja klassisen sikaruton torjunnasta Virossa ja Liettuassa. (4) Komissio teki vuoden 2003 helmikuussa eläinlääkinnällisiä tarkastuskäyntejä eläinten terveystilanteen arvioimiseksi Virossa ja Liettuassa. (5) Tarkastusraporttien ja Viron ja Liettuan toimivaltaisten eläinlääkintäviranomaisten toimittamien lisätietojen perusteella Viron ja Liettuan sikojen terveystilanne vaikuttaa klassisen sikaruton suhteen tyydyttävältä. (6) Tästä syystä on aiheellista antaa Virolle ja Liettualle lupa tuoda yhteisöön sianlihaa tietyin edellytyksin, jotka koskevat ruokajätteen käyttöä sikojen ruokinnassa. Viron ja Liettuan toimivaltaiset eläinlääkintäviranomaiset ovat sitoutuneet laatimaan sianlihan vientiä varten luettelon säännöllisessä eläinlääkinnällisessä valvonnassa olevista sikatiloista, joilla tehdään asianmukaisia tarkastuksia sen varmistamiseksi, ettei sioille syötetä ruokajätettä. (7) Päätös 98/371/EY olisi muutettava vastaavasti. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/371/EY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 170, 16.6.1998, s. 16. (4) EYVL L 325, 30.11.2002, s. 40. LIITE "" LIITE II Tuoreesta lihasta annettavassa todistuksessa edellytetyt eläinten terveystakeet >TAULUKON PAIKKA> Huom. Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämien valvontaohjelmaa.